
    545400 SIGHIŞOARA
Piața Muzeului nr. 7, Tel./Fax 0265 – 771278
                                                         H O T Ă R Â R E A NR. 202 
                                                            din 19 decembrie 2024
privind preluarea şi modificarea unor contracte de închiriere

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 38.509/06.12.2024 şi la Consiliul Local Sighișoara cu nr. 39.370/13.12.2024, de referatul de aprobare, înregistrat cu nr. 38.508/06.12.2024, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere cererea, înregistrată la Municipiul Sighişoara cu nr. 30.252/27.09.2024, formulată de doamna Secăreanu Laura, prin care solicită preluarea contractului de închiriere nr. 179/2010, având ca obiect terenul situat în Sighișoara, str. Ilarie Chendi, nr. 19, ap. IX, dobândit conform certificatului de moștenitor nr. 83/20.08.2024, încheiat la Biroul Individual Notarial Melinte Oana, anexat cererii;

Având în vedere faptul că, potrivit extrasului C.F. nr. 52414 - C1- U5 Sighișoara (nr. C.F. vechi: 3727/IX), doamna Secăreanu Laura și domnul Lupșor Leontin sunt proprietarii apartamentului nr. IX din imobilul situat în Sighișoara, str. Ilarie Chendi, nr. 19 - 21, conform certificatului de moștenitor nr. 83/20.08.2024, încheiat la Biroul Individual Notarial Melinte Oana;

Având în vedere că, domnul Lupșor Leontin moștenitor și coproprietar al apartamentului nr. IX din imobilul situat în Sighișoara, str. Ilarie Chendi, nr. 19 - 21, dobândit conform certificatului de moștenitor nr. 83/20.08.2024, prin declarația dată la data de 27.09.2024, declară că de apartamentul moștenit se ocupă sora sa în calitate de coproprietară, căreia îi cedează dreptul de închiriere al terenului amintit mai sus;

Având în vedere contractul de închiriere nr. 179/2010, așa cum a fost modificat  și completat prin actele adiționale nr. 1/29.01.2016 şi nr. 2/18.12.2020, având ca obiect terenul, în suprafață de 80 mp., din terenul în suprafață de 847 mp., situat în municipiul Sighișoara, str. Ilarie Chendi, nr. 19 - 21, cu destinația de teren aferent apartamentului nr. IX, înscris în C.F. nr. 52414 Sighișoara (nr. C.F. vechi: 3727 A+3), sub nr. cad 279/1 și nr. top 473/1, încheiat între Municipiul Sighișoara, în calitate de proprietar/administrator și Lupșor Lucreția, în calitate de chiriaș;

Având în vedere faptul că imobilul de natură teren, antemenționat este situat în intravilanul municipiului Sighișoara şi este cuprins în listele de inventar ale Municipiului Sighişoara – domeniul  privat, având nr. inventar: 51.166;

Având în vedere cererea, înregistrată la Municipiul Sighişoara cu nr. 30.576/01.10.2024, formulată de doamnul Murzea Răzvan, prin care solicită preluarea contractului de închiriere nr. 22/2010 având ca obiect terenul situat în Sighișoara, str. Horia Teculescu, nr. 57, aferent imobilului cumpărat de la fostul proprietar Murzea Dan - Cornel, conform contractului de vânzare, încheiat la Biroul Individual Notarial Melinte Una - Livia - Manuela și autentificat cu încheierea de autentificare nr. 428 din 12 septembrie 2024, anexat cererii;

Având în vedere contractul de închiriere nr. 22/2010, așa cum a fost modificat și completat prin actele adiționale nr. 1/29.01.2016 şi nr. 2/18.12.2020, având ca obiect terenul, în suprafață de 262 mp., situat în municipiul Sighișoara, str. Horia Teculescu, nr. 57, cu destinația de fâneață, încheiat între Municipiul Sighișoara, în calitate de proprietar/administrator și doamna Murzea Maria, în calitate de chiriaș;

Având în vedere că între chiriașa Murzea Maria și solicitantul Murzea Răzvan, în calitate de nepot de fiu, a fost încheiat un contract de întreținere;

Având în vedere faptul că potrivit extrasului C.F. nr. 53020 Sighișoara (nr. C.F. vechi: 4263), sub nr. top 1712, 1713, 1714 Sighişoara, domnul Murzea Răzvan este proprietarul imobilului situat în Sighișoara, str. Horia Teculescu, nr. 57, conform contractului de vânzare, încheiat la Biroul Individual Notarial Melinte Una - Livia - Manuela, cu numitul Murzea Dan - Cornel, contract de vânzare autentificat cu încheierea de autentificare nr. 428 din 12 septembrie 2024; 

Având în vedere faptul că imobilul de natură teren, antemenționat este situat în intravilanul municipiului Sighișoara şi este cuprins în listele de inventar ale Municipiului Sighişoara – domeniul  privat, având nr. inventar: 52.093;

Având în vedere că Municipiul Sighișoara ca unitate administrativ - teritorială, deține rangul de posesor al terenurilor antemenționate, în exercitarea stăpânirii lor comportându-se ca un bun proprietar prin posesia ca stare de fapt, care conferă posibilitatea apropierii și stăpânirii bunului, precum și folosința acestuia prin posibilitatea utilizării bunului și a culegerii fructelor acestuia;

Având în vedere că Municipiul Sighișoara îndeplinește calitatea de posesor, prin elementul corpus, respectiv, există contact direct cu bunurile, acestea fiind stăpânite în materialitatea lor, prin realizarea de fapte materiale, încheindu-se acte juridice prin care exercită prerogativele unui drept real principal;

Având în vedere prevederile art. 555 - 566 şi art. 1777 - 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Ordonanţei de Urgenţă a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile Legii nr. 227/2015 privind Codul Fiscal, cu modificările și completările ulterioare, precum și cele ale Legii nr. 207/2015 privind Codul de procedură fiscală, cu modificările și completările ulterioare, potrivit cărora se impune modificarea art. 7 și art. 14 din contractele de închiriere având ca obiect terenuri aferente construcţiilor;

Ținând cont de faptul că în urma preluării și modificării contractelor de închiriere se aduc venituri la bugetul local;
Având în vedere Raportul de specialitate al Direcției Arhitect Șef – Compartimentul Administrarea Domeniului Public şi Privat, înregistrat cu nr. 38.510/06.12.2024 prin care se propune preluarea şi modificarea unor contracte de închiriere;

Având în vedere avizele favorabile ale tuturor comisiilor pe domenii de specialitate;
 În temeiul art. 129 alin. (2) lit. „c”, alin. (6) lit. „b” și alin. (14), art. 139 alin. (1) și alin. (3) lit. ,,gˮ şi a art. 196 alin. (1) lit. ,,aˮ din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

            H O T Ă R Ă Ş T E:

Art. 1. (1) Se aprobă preluarea, începând cu data de 01.01.2025, a contractului de închiriere nr. 179/2010, așa cum a fost modificat și completat prin actele adiționale nr. 1/29.01.2016 şi nr. 2/18.12.2020, având ca obiect terenul în suprafață de 80 mp., din terenul în suprafață de 847 mp., situat în municipiul Sighișoara, str. Ilarie Chendi, nr. 19 - 21, cu destinația de teren aferent apartamentului nr. IX, înscris în C.F. nr. 52414 Sighișoara (nr. C.F. vechi: 3727 A+3), sub nr. cad 279/1 și nr. top 473/1, ca urmare a dobândirii în proprietate de la actuala chiriașă a terenului, defuncta Lupșor Lucreția, a dreptului de proprietate asupra apartamentului nr. IX din imobilul situat în municipiul Sighișoara, str. Ilarie Chendi, nr. 19 - 21, înscris în C.F. nr. 52414 - C1-U5 Sighişoara (nr. C.F. vechi: 3727/IX), sub nr. top. 473/IX, de către doamna Secăreanu Laura, conform certificatului de moștenitor nr. 83/20.08.2024, anexat.

(2) Durata termenului de închiriere rămasă din durata iniţială de 5 (cinci) ani a contractului de închiriere este de 1 (unu) an, respectiv de la data de 01.01.2025 până la data de 31.12.2025, cu posibilități de prelungire, conform contractului.
(3) Cuantumul chiriei va fi actualizată conform prevederilor legale aplicabile în materie, în vigoare la data preluării contractului, conform art. 1 alin. (1) din prezenta hotărâre și va fi indexată cu indicele de inflaţie anual.
(4) Se aprobă modificarea art. 7 din Capitolul IV. PREȚUL ȘI MODALITĂȚI DE PLATĂ al contractului de închiriere amintit, așa cum a fost preluat potrivit prevederilor art. 1 alin. (1) din prezenta hotărâre, care va avea următorul conținut:
,,Plata chiriei se va face prin virament în contul proprietarului/administratorului nr. RO63TREZ47821A300530XXXX, deschis la Trezoreria Sighişoara, în numerar, la casieriile Municipiului Sighișoara sau on-line prin ghiseul.ro (Sistemul Național Electronic de Plată Online cu Cardul Bancar), semestrial, cu scadența în data de 31.03 respectiv 30.09 a anului în curs, începând cu data încheierii contractuluiˮ.

(5) Se aprobă modificarea art. 14 din Capitolul VIII. RĂSPUNDEREA CONTRACTUALĂ al contractului de închiriere amintit, aşa cum a fost preluat potrivit prevederilor art. 1 alin. (1) din prezenta 
hotărâre, ţinând cont de prevederile Legii nr. 227/2015 privind Codul Fiscal, cu modificările și completările ulterioare şi ale Legii nr. 207/2015 privind Codul de procedură fiscală, cu modificările și completările ulterioare, care va avea următorul conținut:

,,Neplata chiriei la termen atrage majorări de întârziere și conduce la punerea de drept în întârziere a chiriașului, conduită ce îl îndreptățește pe proprietar/administrator să perceapă majorări de întârziere. Nivelul majorării de întârziere este de 1% din cuantumul chiriei neachitate în termen, calculată pentru fiecare lună sau fracţiune de lună, începând cu ziua imediat următoare termenului de scadenţă şi până la data stingerii sumei datorate, inclusiv, conform prevederilor Legii nr. 207/2015 privind Codul de procedură fiscală, cu modificările și completările ulterioare.
Cuantumul majorărilor de întârziere la plată poate suferi modificări în funcție de reglementările legale în vigoare, aplicabile, modificarea acestora operând prin efectul legii (ope legis), fără a fi necesară încheierea unui act adițional în acest sensˮ.

(6) Restul clauzelor contractuale din contractul de închiriere, așa cum a fost preluat potrivit prevederilor art. 1 alin. (1) din prezenta hotărâre, îşi menţin valabilitatea între Municipiul Sighişoara şi doamna Secăreanu Laura.

Art. 2. (1) Se aprobă preluarea, începând cu data de 01.01.2025, a contractului de închiriere nr. 22/2010, așa cum a fost modificat  și completat prin actele adiționale nr. 1/29.01.2016 şi nr. 2/18.12.2020, având ca obiect terenul, în suprafață de 262 mp., din suprafaţa totală de 1.094 mp., înscris în C.F. nr. 53020 Sighișoara ( nr. C.F. vechi: 4263), sub nr. top 1712, 1713, 1714, situat în municipiul Sighișoara, str. Horia Teculescu, nr. 57, cu destinația de teren fâneață, ca urmare a dobândirii în proprietate a dreptului de proprietate asupra imobilului, înscris în C.F. nr. 53020 Sighișoara ( nr. C.F. vechi: 4263) Sighişoara, sub nr. top 1712, 1713, 1714, de către domnul Murzea Răzvan, potrivit contractului de vânzare încheiat.

(2) Durata termenului de închiriere rămasă din durata iniţială de 5 (cinci) ani a contractului de închiriere este de 1 (unu) an, respectiv de la data de 01.01.2025 până la data de 31.12.2025, cu posibilități de prelungire, conform contractului.
(3) Cuantumul chiriei va fi actualizat conform prevederilor legale aplicabile în materie, în vigoare la data preluării contractului, conform art. 2 alin. (1) din prezenta hotărâre și va fi indexată cu indicele de inflaţie anual. 

(4) Se aprobă modificarea art. 7 din Capitolul IV. PREȚUL ȘI MODALITĂȚI DE PLATĂ al contractului de închiriere amintit, așa cum a fost preluat potrivit prevederilor art. 2 alin. (1) din prezenta hotărâre, care va avea următorul conținut:

,,Plata chiriei se va face prin virament în contul proprietarului/administratorului nr. RO63TREZ47821A300530XXXX, deschis la Trezoreria Sighişoara, în numerar, la casieriile Municipiului Sighișoara sau on-line prin ghiseul.ro (Sistemul Național Electronic de Plată Online cu Cardul Bancar), semestrial, cu scadența în data de 31.03 respectiv 30.09 a anului în curs, începând cu data încheierii contractuluiˮ.

(5) Se aprobă modificarea art. 14 din Capitolul VIII. RĂSPUNDEREA CONTRACTUALĂ al contractului de închiriere amintit, aşa cum a fost preluat potrivit prevederilor art. 2 alin. (1) din prezenta hotărâre, ţinând cont de prevederile Legii nr. 227/2015 privind Codul Fiscal, cu modificările și completările ulterioare şi ale Legii nr. 207/2015 privind Codul de procedură fiscală, cu modificările și completările ulterioare, care va avea următorul conținut:

,,Neplata chiriei la termen atrage majorări de întârziere și conduce la punerea de drept în întârziere a chiriașului, conduită ce îl îndreptățește pe proprietar/administrator să perceapă majorări de întârziere. Nivelul majorării de întârziere este de 1% din cuantumul chiriei neachitate în termen, calculată pentru fiecare lună sau fracţiune de lună, începând cu ziua imediat următoare termenului de scadenţă şi până la data stingerii sumei datorate, inclusiv, conform prevederilor Legii nr. 207/2015 privind Codul de procedură fiscală, cu modificările și completările ulterioare.
Cuantumul majorărilor de întârziere la plată poate suferi modificări în funcție de reglementările legale în vigoare, aplicabile, modificarea acestora operând prin efectul legii (ope legis), fără a fi necesară încheierea unui act adițional în acest sensˮ.
 (6) Restul clauzelor contractuale din contractul de închiriere, așa cum a fost preluat potrivit prevederilor art. 2 alin. (1) din prezenta hotărâre, îşi menţin valabilitatea între Municipiul Sighişoara şi domnul Murzea Răzvan.

Art. 3. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Arhitectul Șef, Compartimentul Administrarea Domeniului Public şi Privat – Direcţia Arhitect Șef, Compartimentul Buget, Contabilitate, Salarizare – Direcția Economică, Serviciul Impozite, Taxe şi Executare Creanţe – Direcția Economică și Compartimentul Juridic din cadrul Municipiului Sighişoara.

Art. 4. Prin grija doamnei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro. 



PREŞEDINTE DE ŞEDINŢĂ,
  

                 Gall Ernő
                                                                                                         Contrasemnează pentru legalitate
                                    SECRETARUL GENERAL al municipiului,

                                                                Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Secretar General;
  1 ex. Arhitectul Șef;
  1 ex. Direcţia Arhitect Șef;
  5 ex. Compartimentul Administrarea Domeniului Public și Privat – Direcția Arhitect Șef;
  1 ex. Compartimentul Buget, Contabilitate, Salarizare – Direcția Economică;
  1 ex. Serviciul Impozite, Taxe și Executare Creanțe – Direcția Economică;
  1 ex. Compartimentul Juridic.
15 ex.  
B.A.
	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 202/19.12.2024

	Operațiuni efectuate
	Data
ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate
□ simplă         □ absolută
□ calificată

	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


